stanford-oval/wikipedia huggingface dataset:
สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย
พระประวัติ > รับราชการ

สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ทรงรับราชการเป็นอาจารย์ในจุฬาลงกรณ์มหาวิทยาลัย ทรงสอนวิชาภาษาอังกฤษที่คณะรัฐฏประศาสนศาสตร์ เมื่อวันที่ 4 ตุลาคม พ.ศ. 2461 และทรงเป็นผู้บัญชาการโรงเรียนเพาะช่าง เมื่อ พ.ศ. 2461
สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย มีพระทัยใฝ่งานศิลปะ โปรดการทรงแกรนด์เปียโน ฮาร์พ และไวโอลิน โปรดศิลปะการละคร ได้ทรงพระนิพนธ์บทละครดึกดำบรรพ์
พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ พระราชทานที่ดินบริเวณพระราชวังปทุมวันเดิมแก่สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ทรงสร้างวังเพ็ชรบูรณ์เป็นที่ประทับ ซึ่งหลังจากพระองค์สิ้นพระชนม์แล้ว วังเพ็ชรบูรณ์ก็ปล่อยร้างและไม่มีคนดูแล แม้แต่พระญาติของพระองค์ จนกระทั่งหลังการเปลี่ยนแปลงการปกครองโดยคณะราษฎรในปี 2475 คณะราษฎรเห็นว่าวังแห่งนี้ร้างไม่มีคนดูแลแต่ยังทรงคุณค่าอยู่ จึงได้โอนกรรมสิทธิ์วังแห่งนี้มาดูแลต่อ โดยให้อยู่ในกรรมสิทธิ์ของสำนักงานทรัพย์สินพระมหากษัตริย์ และต่อมาเมื่อปี พ.ศ. 2525 บริษัท วังเพ็ชรบูรณ์ จำกัด โดยอุเทน เตชะไพบูลย์ ได้เช่าที่ดินสร้างเป็นศูนย์การค้าเวิลด์เทรดเซ็นเตอร์ และปัจจุบันกลุ่มเซ็นทรัลได้เข้ามาปรับปรุงใหม่เป็นเซ็นทรัลเวิลด์ ส่วนพระตำหนักเดิมถูกย้ายมาอยู่ที่ซอยอัคนี (ซอยงามวงศ์วาน ๒) ชื่อว่า ตำหนักประถม อำเภอเมืองนนทบุรี จังหวัดนนทบุรี
พระประวัติ > สิ้นพระชนม์

สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย มีพระวรกายไม่แข็งแรง ประชวรพระโรคพระวักกะ (ไต) พิการเรื้อรัง ประกอบกับเกิดเป็นพระโรคบิดและพระหทัยอ่อนล้า แพทย์ได้ถวายพระโอสถประคับประคองอย่างเต็มที่ พระอาการทรงบ้างทรุดบ้างและพระอาการอ่อนเพลียลงตามลำดับ สิ้นพระชนม์ ณ วังปทุมวัน เมื่อวันที่ 8 กรกฎาคม พ.ศ. 2466 สิริพระชนมายุได้ 31 พรรษา พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เชิญพระศพมาประดิษฐานบนแว่นฟ้า ๓ ชั้น ประกอบพระโกศทองน้อย ณ ตำหนักปารุสกวันและมีพระราชพิธีพระราชทานเพลิงพระศพ เมื่อวันที่ 8 ธันวาคม พ.ศ. 2466 ณ พระเมรุ ท้องสนามหลวง
ครอบครัว

สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย เป็นต้นราชสกุล "จุฑาธุช" อภิเษกสมรสกับหม่อมเจ้าบุญจิราธร ชุมพล พระธิดาในพระเจ้าบรมวงศ์เธอ กรมหลวงสรรพสิทธิประสงค์ เมื่อวันที่ 24 สิงหาคม พ.ศ. 2465 ซึ่งก่อนจะอภิเษกสมรสพระองค์ทรงมีหม่อมอยู่ก่อนแล้วสองท่านคือหม่อมลออ จุฑาธุช ณ อยุธยา (สกุลเดิม ศิริสัมพันธ์) ธิดาพระนมอิน ศิริสัมพันธ์ กับระวี จาตุรจินดา (สกุลเดิม ไกยานนท์) นางละครจากคณะละครวังสวนกุหลาบ
ส่วนพระโอรสและพระธิดามีอย่างละพระองค์ ประสูติแต่หม่อมทั้งสองท่านหาได้ประสูติแต่หม่อมเจ้าบุญจิราธร ผู้เป็นชายาเลย พระบุตรทั้งสองพระองค์จึงมีฐานันดรศักดิ์เป็น หม่อมเจ้า เมื่อแรกประสูติ แต่ต่อมาได้รับการเฉลิมพระยศเป็น พระวรวงศ์เธอ พระองค์เจ้า ในรัชกาลของพระบาทสมเด็จพระปกเกล้าเจ้าอยู่หัว เมื่อ พ.ศ. 2470 ทั้งนี้พระวรวงศ์เธอ พระองค์เจ้าสุทธสิริโสภา ประสูติแต่หม่อมลออ ส่วนพระวรวงศ์เธอ พระองค์เจ้าวรานนท์ธวัช ประสูติแต่หม่อมระวี
พระวรวงศ์เธอ พระองค์เจ้าสุทธสิริโสภา (16 ธันวาคม พ.ศ. 2464 — 2 กุมภาพันธ์ พ.ศ. 2541) เสกสมรสกับหม่อมเจ้าสุวินิต กิติยากร มีธิดาสองคนคือ หม่อมราชวงศ์สุนิดา กิติยากร และหม่อมราชวงศ์เสาวนิต กิติยากร
พระวรวงศ์เธอ พระองค์เจ้าวรานนท์ธวัช (19 สิงหาคม พ.ศ. 2465 — 15 กันยายน พ.ศ. 2533) เสกสมรสกับแพเมลา สมี, สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์, เจ้ากอแก้วประกายกาวิล ณ เชียงใหม่ และศรีไศล สุชาตวุฒิ มีบุตรและธิดาจากการสมรสครั้งแรกคือ หม่อมราชวงศ์ดิลก จุฑาธุช และหม่อมราชวงศ์ดารา จุฑาธุช
ด้วยความที่พระวรวงศ์เธอ พระองค์เจ้าวรานนท์ธวัช มีหม่อมมารดาเป็นนางละครมาก่อนจึงทำให้พระบาทสมเด็จพระมงกุฎเกล้าเจ้าอยู่หัว ข้ามพระองค์เจ้าวรานนท์ธวัชจากการสืบราชบัลลังก์ ด้วยทรงมองว่ามีมารดาเป็นสตรีที่ไร้สกุลรุนชาติ ดังปรากฏในพระบรมราชโองการตอนหนึ่ง ความว่า "…ให้ข้ามหม่อมเจ้าวรานนท์ธวัช ในสมเด็จเจ้าฟ้ากรมขุนเพชรบูรณ์อินทราไชยนั้นเสียเถิด เพราะหม่อมเจ้าวรานนท์ธวัชมีแม่ที่ไม่มีชาติสกุล เกรงว่าจะไม่เป็นที่เคารพแห่งพระบรมวงศานุวงศ์…" ด้วยเหตุนี้พระองค์เจ้าวรานนท์ธวัชผู้เป็นทายาทในสายพระบาทสมเด็จพระจุลจอมเกล้าเจ้าอยู่หัวจึงมิได้สืบราชสมบัติ เช่นเดียวกับพระเจ้าวรวงศ์เธอ พระองค์เจ้าจุลจักรพงษ์ ที่มีหม่อมมารดาเป็นนางต่างด้าว
พระเกียรติยศ

| ธรรมเนียมพระยศของ สมเด็จพระเจ้าบรมวงศ์เธอ เจ้าฟ้ากรมขุนเพชรบูรณ์อินทราไชย |
| --- | --- |
ธงประจำพระอิสริยยศ
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พระพุทธเจ้าข้า/เพคะ
พระเกียรติยศ > พระอิสริยยศ

สมเด็จพระเจ้าลูกยาเธอ เจ้าฟ้าจุฑาธุชธราดิลก (5 กรกฎาคม พ.ศ. 2435 – 18 มกราคม พ.ศ. 2448)
สมเด็จพระเจ้าลูกยาเธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย (18 มกราคม พ.ศ. 2448 – 23 ตุลาคม พ.ศ. 2453)
สมเด็จพระเจ้าน้องยาเธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย (23 ตุลาคม พ.ศ. 2453 – 8 กรกฎาคม พ.ศ. 2466)
สมเด็จพระเจ้าพี่ยาเธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย (26 พฤศจิกายน พ.ศ. 2468 – 10 กรกฎาคม พ.ศ. 2478)
สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย (10 กรกฎาคม พ.ศ. 2478)
พระเกียรติยศ > พระยศในราชสำนัก

31 ธันวาคม พ.ศ. 2461: หัวหมื่น
พระเกียรติยศ > ตำแหน่ง

2 มิถุนายน พ.ศ. 2462: ที่ปรึกษาโรงเรียนเพาะช่าง
15 มกราคม พ.ศ. 2464: กรรมการพิเศษโรงเรียนมหาดเล็กหลวงกรุงเทพฯ
พระเกียรติยศ > เครื่องราชอิสริยาภรณ์

พระองค์ได้รับพระราชทานเครื่องราชอิสริยาภรณ์ตระกูลต่าง ๆ ดังต่อไปนี้
พ.ศ. 2448 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2454 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)
พ.ศ. 2462 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้าวิเศษ (ป.จ.ว.)
พ.ศ. 2466 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎ (ฝ่ายหน้า)
พ.ศ. 2464 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2461 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2454 –  เหรียญรัตนาภรณ์ รัชกาลที่ 5 ชั้นที่ 1 (จ.ป.ร.1)
พ.ศ. 2454 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
ดูเพิ่ม

พระจุฑาธุชราชฐาน
คณะสาธารณสุขศาสตร์ มหาวิทยาลัยธรรมศาสตร์

คณะสาธารณสุขศาสตร์ มหาวิทยาลัยธรรมศาสตร์ เป็นแหล่งศึกษาหาความรู้ ที่มุ่งเน้นผลิตบัณฑิตให้มีความรู้คู่คุณธรรม ภายใต้แนวคิด "GREATS PEOPLE GREATS CAMPUSES" สร้างคนคุณภาพและมหาวิทยาลัยคุณภาพ และรับใช้สังคมในด้านต่างๆ อย่างต่อเนื่อง
| --- | --- |
Faculty of Public Health,   Thammasat University

สถาปนา: 1 กันยายน พ.ศ. 2548 (19 ปี)
คณบดี: ผศ.ดร.สร้อยสุดา เกสรทอง
ที่อยู่: • ศูนย์รังสิต    99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12121  • ศูนย์ลำปาง   248 หมู่ 2 ถนนลำปาง–เชียงใหม่ ตำบลปงยางคก อำเภอห้างฉัตร จังหวัดลำปาง 52190 
เพลง: สาสุขแห่งธรรม
สี:   สีฟ้า
เว็บไซต์: www.fph.tu.ac.th
ประวัติ

มหาวิทยาลัยธรรมศาสตร์ มีนโยบายขยายการจัดการศึกษากลุ่มวิทยาศาสตร์สุขภาพ เดิมมีเพียง คณะแพทยศาสตร์ คณะทันตแพทยศาสตร์ คณะพยาบาลศาสตร์และคณะสหเวชศาสตร์ จึงได้มีแผนจัดตั้งคณะสาธารณสุขศาสตร์ เพื่อผลิตบุคลากรด้านสาธารณสุขซึ่งเป็นที่ต้องการของประเทศอย่างมาก ในการประชุมทบวงมหาวิทยาลัย ครั้งที่ 2/2539 วันที่ 6 มกราคม พ.ศ. 2539 ได้เห็นชอบบรรจุโครงการจัดตั้งไว้ในแผนพัฒนาการศึกษาระดับอุดมศึกษา ฉบับที่ 7 (พ.ศ. 2535 – 2539) และฉบับที่ 8 (2540 – 2544) ตามลำดับ แต่ไม่สามารถจัดตั้งได้ในช่วงเวลาดังกล่าวเนื่องจากในปี พ.ศ. 2540 เกิดภาวะวิกฤตเศรษฐกิจขึ้นในประเทศไทย คณะรัฐมนตรีจึงมีมติในการประชุมวันที่ 14 ตุลาคม พ.ศ. 2540 ให้ชะลอการจัดตั้งหน่วยงานที่เป็นส่วนราชการ
ต่อมาในปี พ.ศ. 2543 มหาวิทยาลัยธรรมศาสตร์ได้ทบทวนโครงการจัดตั้ง คณะสาธารณสุขศาสตร์อีกครั้งและได้มีคำสั่งที่ 1052/2543 ลงวันที่ 5 กรกฎาคม พ.ศ. 2543 แต่งตั้งคณะกรรมการโครงการจัดตั้งคณะสาธารณสุขศาสตร์ เพื่อพิจารณาดำเนินการโครงการจัดตั้งคณะสาธารณสุขศาสตร์ ที่ได้รับการบรรจุในแผนพัฒนาการศึกษาระดับอุดมศึกษา ฉบับที่ 8 (พ.ศ. 2540 – 2544) โดยในระหว่างเดือนมกราคม พ.ศ. 2545 ถึงเดือนเมษายน พ.ศ. 2546 ได้ศึกษาความเป็นไปได้ในการจัดตั้งคณะสาธารณสุขศาสตร์ ผลการศึกษาสรุปว่า คณะสาธารณสุขศาสตร์ ควรจัดการเรียนการสอนทั้งระดับปริญญาตรี และระดับบัณฑิตศึกษา เพื่อผลิตบุคลากรด้านสาธารณสุขที่มีความรู้ความสามารถในการดูแลควบคุม ป้องกันโรค และส่งเสริมสุขภาพ เพื่อสุขภาพอนามัยและความปลอดภัยของประชาชน มีการจัดกระบวนการเรียนการสอน การวิจัยที่แตกต่างจากสถาบันอื่นอย่างเด่นชัด และบูรณาการกับสาขาวิชาชีพอื่นที่เป็นจุดเด่นของมหาวิทยาลัยธรรมศาสตร์ไว้ในหลักสูตร เช่น ด้านสังคมศาสตร์ การบริหารจัดการ พาณิชยศาสตร์ เศรษฐศาสตร์ กฎหมาย และหลักสูตรควรมีความสอดคล้องกับทิศทางการพัฒนาประเทศ แต่ในช่วงแผนพัฒนาฯ ฉบับที่ 9 (พ.ศ. 2545 – 2549) สำนักงานคณะกรรมการอุดมศึกษาได้แจ้งมหาวิทยาลัย/สถาบัน ว่ายังคงยืนยัน มติคณะรัฐมนตรีในเรื่องการชะลอการจัดตั้งเป็นหน่วยงานที่เป็น ส่วนราชการใหม่ หากมหาวิทยาลัยพิจารณาเห็นว่าจำเป็นอย่างยิ่ง ที่จะต้องจัดตั้งหน่วยงานใหม่ขอให้สภามหาวิทยาลัยเป็นผู้พิจารณา กำหนดนโยบายและพิจารณาอนุมัติในลักษณะจัดตั้งเป็นหน่วยงานอิสระในกำกับของมหาวิทยาลัย ซึ่งสภามหาวิทยาลัยธรรมศาสตร์มีมติให้บรรจุ โครงการจัดตั้งคณะสาธารณสุขศาสตร์เป็นหน่วยงานใหม่ ในลักษณะหน่วยงานอิสระในกำกับของมหาวิทยาลัยไว้ในแผนพัฒนามหาวิทยาลัยธรรมศาสตร์ ในการประชุมครั้งที่ 9/2546 เมื่อวันที่ 22 กันยายน 2546 และในการประชุมสภาสภามหาวิทยาลัยธรรมศาสตร์ ครั้งที่ 8/2548 เมื่อวันที่ 29 สิงหาคม พ.ศ. 2548 ได้รับอนุมัติให้จัดตั้งคณะสาธารณสุขศาสตร์ เป็นหน่วยงานอิสระในกำกับของมหาวิทยาลัยธรรมศาสตร์ โดยการยกฐานะจากภาควิชาวิทยาศาสตร์สุขภาพ คณะวิทยาศาสตร์และเทคโนโลยี เมื่อวันที่ 1 กันยายน พ.ศ. 2548 โดยในปีการศึกษา 2548 คณะสาธารณสุขศาสตร์เริ่มเปิดสอน โดยได้จัดการเรียนการสอนระดับปริญญาตรีเพียงหลักสูตรเดียว คือ หลักสูตรวิทยาศาสตรบัณฑิต สาขาวิทยาศาสตร์สุขภาพ โดยดำเนินการต่อเนื่องมาจากภาควิชาวิทยาศาสตร์สุขภาพ คณะวิทยาศาสตร์และเทคโนโลยี ซึ่งได้เปิดสอนหลักสูตรดังกล่าวมาตั้งแต่ปีการศึกษา 2529 และได้ปิดหลักสูตรโดยงดรับนักศึกษาใหม่ในปีการศึกษา 2550 ต่อมาได้ขยายโอกาสทางการศึกษาไปสู่ภูมิภาค โดยเริ่มเปิดสอนที่มหาวิทยาลัยธรรมศาสตร์ ศูนย์ลำปาง ระดับปริญญาโทเริ่มเปิดสอนในปีการศึกษา 2557 และระดับปริญญาตรีเริ่มเปิดสอนปีการศึกษา 2559
หลักสูตร

| หลักสูตรที่เปิดสอนในคณะสาธารณสุขศาสตร์ มหาวิทยาลัยธรรมศาสตร์> ระดับปริญญาตรี | หลักสูตรที่เปิดสอนในคณะสาธารณสุขศาสตร์ มหาวิทยาลัยธรรมศาสตร์> ระดับปริญญาโท | หลักสูตรที่เปิดสอนในคณะสาธารณสุขศาสตร์ มหาวิทยาลัยธรรมศาสตร์> ระดับปริญญาโท (นานาชาติ) | หลักสูตรที่เปิดสอนในคณะสาธารณสุขศาสตร์ มหาวิทยาลัยธรรมศาสตร์> ระดับปริญญาโท-เอก (นานาชาติ) |
| --- | --- | --- | --- |
|  หลักสูตรวิทยาศาสตรบัณฑิต (วท.บ.) ศูนย์รังสิต เก็บถาวร 2019-04-30 ที่ เวย์แบ็กแมชชีน เปิดสอน 3 สาขาวิชา ได้แก่ สาขาวิชาการสร้างเสริมสุขภาพเชิงนวัตกรรม  สาขาวิชาอนามัยสิ่งแวดล้อม  สาขาวิชาอาชีวอนามัยและความปลอดภัย ศูนย์ลำปาง เก็บถาวร 2019-04-30 ที่ เวย์แบ็กแมชชีน เปิดสอน 3 สาขาวิชา ได้แก่ สาขาวิชาอนามัยชุมชน  สาขาวิชาอนามัยสิ่งแวดล้อม  สาขาวิชาอาชีวอนามัยและความปลอดภัย |  หลักสูตรสาธารณสุขศาสตรมหาบัณฑิต (ส.ม.) ศูนย์รังสิต เก็บถาวร 2019-04-30 ที่ เวย์แบ็กแมชชีน เปิดสอน 5 แขนงวิชา ได้แก่ แขนงวิชาการจัดการอนามัยสิ่งแวดล้อม  แขนงวิชาการจัดการอาชีวอนามัยละความปลอดภัย  แขนงวิชาการจัดการการสร้างเสริมสุขภาพ  แขนงวิชาการจัดการการบริการสุขภาพ  แขนงวิชาวิทยาการระบาดและการจัดการสารสนเทศทางสาธารณสุข ศูนย์ลำปาง เก็บถาวร 2019-04-30 ที่ เวย์แบ็กแมชชีน เปิดสอน 2 แขนงวิชา ได้แก่ แขนงวิชาการจัดการอนามัยสิ่งแวดล้อม  แขนงวิชาการจัดการการสร้างเสริมสุขภาพ | DEGREE PROGRAMS MASTER OF PUBLIC HEALTH IN GLOBAL HEALTH เก็บถาวร 2019-04-30 ที่ เวย์แบ็กแมชชีน |  DEGREE PROGRAMS PHD GLOBAL HEALTH เก็บถาวร 2019-05-27 ที่ เวย์แบ็กแมชชีน  MSC-PHD OCCUPATIONAL AND ENVIRONMENT HEALTH เก็บถาวร 2019-04-30 ที่ เวย์แบ็กแมชชีน |
ทำเนียบคณบดี

| ทำเนียบคณบดีคณะสาธารณสุขศาสตร์ มหาวิทยาลัยธรรมศาสตร์> รายนามคณบดี | ทำเนียบคณบดีคณะสาธารณสุขศาสตร์ มหาวิทยาลัยธรรมศาสตร์> วาระการดำรงตำแหน่ง | ทำเนียบคณบดีคณะสาธารณสุขศาสตร์ มหาวิทยาลัยธรรมศาสตร์>  |
| --- | --- | --- |
| 1. รองศาสตราจารย์ ดร. นันทวรรณ วิจิตรวาทการ | พ.ศ. 2548 – 2555 |  |
| 2. อาจารย์ ดร. ชัยยุทธ ชวลิตนิธิกุล | พ.ศ. 2555 – 2561 |  |
| 3. รองศาสตราจารย์ ดร. สสิธร เทพตระการพร | พ.ศ. 2561 – ปัจจุบัน |  |

หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
แหล่งข้อมูลอื่น

คณะสาธารณสุขศาสตร์ มหาวิทยาลัยธรรมศาสตร์ เก็บถาวร 2012-10-31 ที่ เวย์แบ็กแมชชีน
| ด ค กรายชื่อโรงเรียนการสาธารณสุขในประเทศไทย  |
| --- | --- |
มหาวิทยาลัยรัฐ: ราชภัฏเชียงราย • ราชภัฏนครราชสีมา • นเรศวร • รามคำแหง • มหาสารคาม • ศรีนครินทรวิโรฒ • อุบลราชธานี
มหาวิทยาลัยในกำกับของรัฐ: เกษตรศาสตร์ • ขอนแก่น • จุฬาลงกรณ์ • เชียงใหม่ • ทักษิณ • สุรนารี • ธรรมศาสตร์ • บูรพา • พะเยา • มหิดล • แม่ฟ้าหลวง • วลัยลักษณ์
มหาวิทยาลัยเอกชน: เชียงราย • ปทุมธานี • หัวเฉียวเฉลิมพระเกียรติ • เวสเทิร์น (กาญจนบุรี) • เวสเทิร์น (บุรีรัมย์)
วิทยาลัยในสังกัด คณะสาธารณสุขศาสตร์และสหเวชศาสตร์ สถาบันพระบรมราชชนก: วิทยาลัยการสาธารณสุขสิรินธร จังหวัดขอนแก่น • วิทยาลัยการสาธารณสุขสิรินธร จังหวัดชลบุรี • วิทยาลัยการสาธารณสุขสิรินธร จังหวัดตรัง • วิทยาลัยการสาธารณสุขสิรินธร จังหวัดพิษณุโลก • วิทยาลัยการสาธารณสุขสิรินธร จังหวัดยะลา • วิทยาลัยการสาธารณสุขสิรินธร จังหวัดสุพรรณบุรี  • วิทยาลัยการสาธารณสุขสิรินธร จังหวัดอุบลราชธานี  •
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยธรรมศาสตร์ |
| --- | --- | --- |
| สัญลักษณ์ |  พระธรรมจักร  เพลงพระราชนิพนธ์ยูงทอง  ตึกโดม  หางนกยูงฝรั่ง  สีเหลือง-สีแดง  |  |
| ศูนย์ |  ท่าพระจันทร์  รังสิต  ลำปาง  พัทยา  |  |
| คณะ |  ทันตแพทยศาสตร์  นิติศาสตร์  พยาบาลศาสตร์  พาณิชยศาสตร์และการบัญชี  แพทยศาสตร์  เภสัชศาสตร์  รัฐศาสตร์  วารสารศาสตร์และสื่อสารมวลชน  วิทยาการเรียนรู้และศึกษาศาสตร์  วิทยาศาสตร์และเทคโนโลยี  วิศวกรรมศาสตร์  ศิลปกรรมศาสตร์  ศิลปศาสตร์  เศรษฐศาสตร์  สถาปัตยกรรมศาสตร์และการผังเมือง  สหเวชศาสตร์  สังคมวิทยาและมานุษยวิทยา  สังคมสงเคราะห์ศาสตร์  สาธารณสุขศาสตร์  สถาบันเทคโนโลยีนานาชาติสิรินธร  |  |
| วิทยาลัย |  นวัตกรรม  นานาชาติปรีดี พนมยงค์  พัฒนศาสตร์ ป๋วย อึ๊งภากรณ์  แพทยศาสตร์นานาชาติจุฬาภรณ์  โลกคดีศึกษา  สหวิทยาการ  |  |
| หน่วยงานวิจัย   และบริการวิชาการ |  สำนักหอสมุด  สำนักทะเบียนและประมวลผล  สำนักเสริมศึกษาและบริการสังคม  สำนักทรัพย์สินทางปัญญาและบ่มเพาะวิสาหกิจ  สถาบันภาษา  สถาบันไทยคดีศึกษา  สถาบันเอเชียตะวันออกศึกษา  สำนักงานศูนย์เทคโนโลยีสารสนเทศและการสื่อสาร (สทส.)  สถาบันทรัพยากรมนุษย์  สถาบันพัฒนาวิสาหกิจขนาดกลางและขนาดย่อม  สถาบันวิจัยและให้คำปรึกษาฯ  สำนักงานสัญญา ธรรมศักดิ์ฯ  โครงการสตรีและเยาวชนศึกษา  หอจดหมายเหตุ  ศูนย์ออสเตรเลียศึกษา  ศูนย์เอเปค  ศูนย์อินเดียศึกษา  ศูนย์ศึกษารัสเซียและเครือรัฐเอกราช  ศูนย์สัตว์ทดลอง  อุทยานการเรียนรู้ป๋วย 100 ปี  |  |
| วันสำคัญ |  วันธรรมศาสตร์  วันปรีดี พนมยงค์  วันป๋วย อึ๊งภากรณ์  วันสัญญา ธรรมศักดิ์  วันกบฏสันติภาพ  วันสันติภาพไทย  วันมหาปิติ  วันมหาวิปโยค  |  |
| คณะบุคคล |  สภามหาวิทยาลัย  สภาอาจารย์  สภาข้าราชการ  สมาคมธรรมศาสตร์ฯ  สภานักศึกษา  องค์การนักศึกษา  กกต.มธ.  |  |
| สวัสดิการและบริการ |  โรงพยาบาลธรรมศาสตร์เฉลิมพระเกียรติ  โรงเรียนสาธิตแห่งมหาวิทยาลัยธรรมศาสตร์  สำนักพิมพ์ มธ.  โรงพิมพ์ มธ.  ศูนย์หนังสือ มธ.  สำนักงานจัดการทรัพย์สิน  สหกรณ์ออมทรัพย์  ศูนย์บริการการกีฬา  กลุ่มอาคารหอพักเอเชี่ยนเกมส์  โรงเรียนอนุบาลแห่งมหาวิทยาลัยธรรมศาสตร์  โรงเรียนประถมศึกษาธรรมศาสตร์  โรงเรียนธรรมศาสตร์คลองหลวงวิทยาคม  |  |
| อื่น ๆ |  จิตวิญญาณธรรมศาสตร์  หางนกยูงฝรั่ง  บุคคลสำคัญ  สโมสรโดม เอฟซี  สนามฟุตบอลธรรมศาสตร์ รังสิต  งานฟุตบอลประเพณีจุฬาฯ–ธรรมศาสตร์  งานรักบี้ฟุตบอลประเพณีจุฬาฯ–ธรรมศาสตร์  |  |
 หมวดหมู่  โครงการ  สถานีย่อย
กีฬาขี่ม้าในซีเกมส์ 2017

| ขี่ม้า  ในซีเกมส์ 2017 |
| --- | --- |
สนาม: สนามขี่ม้าปูตราจายา<
สิงหาคม พ.ศ. 2560
← 20152019 →
| ซีเกมส์ 2017 กัวลาลัมเปอร์, มาเลเซีย | ซีเกมส์ 2017 กัวลาลัมเปอร์, มาเลเซีย | ซีเกมส์ 2017 กัวลาลัมเปอร์, มาเลเซีย | ซีเกมส์ 2017 กัวลาลัมเปอร์, มาเลเซีย |  |  |
| --- | --- | --- | --- | --- | --- |
| ขี่ม้า  | ขี่ม้า  | ขี่ม้า  | ขี่ม้า  |  |  |
| Dressage | Dressage | Dressage | Dressage |  |  |
| บุคคล |  | ทีม |  |  |  |
| เอ็นดูแรนซ์ | เอ็นดูแรนซ์ | เอ็นดูแรนซ์ | เอ็นดูแรนซ์ |  |  |
| บุคคล |  | ทีม |  |  |  |
| กระโดดข้ามเครื่องกีดขวาง | กระโดดข้ามเครื่องกีดขวาง | กระโดดข้ามเครื่องกีดขวาง | กระโดดข้ามเครื่องกีดขวาง |  |  |
| บุคคล |  | ทีม |  |  |  |
กล่องนี้:  ดู คุย แก้
การแข่งขัน ขี่ม้า ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่สนามขี่ม้าปูตราจายา.
เกมการแข่งขันในปี 2017 จะประกอบไปด้วยหกรายการ (รายการทั้งหมดสำหรับผสม).
รายการ

รายการด้านล่างนี้ที่จะทำการแข่งขัน:
ประเทศที่เข้าร่วม > ชาติที่เข้าร่วมการแข่งขัน

บรูไน
กัมพูชา
อินโดนีเซีย
ลาว
มาเลเซีย
พม่า
ฟิลิปปินส์
สิงคโปร์
ไทย
ติมอร์-เลสเต
เวียดนาม
สรุปเหรียญรางวัล > ผู้ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |  |  |  |
| --- | --- | --- | --- | --- | --- | --- |
| ศิลปะการบังคับม้าประเภทบุคคล รายละเอียด |  มาเลเซีย Quzandria Nur Mahamad Fathil |  มาเลเซีย Mohd Qabil Ambak Mahamad Fathil |  สิงคโปร์ Caroline Rosanna Chew Pei Jia |  |  |  |
| ศิลปะการบังคับม้าประเภททีม รายละเอียด |  มาเลเซีย Edric Lee Chin Hon Mohd Qabil Ambak Mahamad Fathil Quek Sue Yian Quzandria Nur Mahamad Fathil |  ไทย อารีย์ณัฏฐา ชวตานนท์ เฉลิมฉาน ยศวิริยะพาณิชย์ พระเจ้าหลานเธอ พระองค์เจ้าสิริวัณณวรีนารีรัตน์ ภัคจิรา ธงภักดิ์ |  สิงคโปร์ Catherine Oh Yung-Wen Caroline Rosanna Chew Pei Jia Predrag Marjanovic Natalie Pinruo Tan |  |  |  |

| ขี่ม้าเอ็นดูแรนซ์ประเภทบุคคล รายละเอียด |  มาเลเซีย Sultan Mizan Zainal Abidin |  มาเลเซีย Mohd Bulkhari Rozali |  ไทย วริศ คุณธาราภรณ์ |  |  |  |
| ขี่ม้าเอ็นดูแรนซ์ประเภททีม รายละเอียด |  มาเลเซีย Sultan Mizan Zainal Abidin Azizatul Asma Abdullah Mohamad Adhwa Embong Mohammad Fuad Hashim Mohd Bulkhari Rozali Mohd Yusran Yusuf |  ไทย คณพศ ต้ายไธสง กิตติกรณ์ โหน่งบึ้ง อรพิน เพ็ชร์เล็ก พฤฒิรัตน์ รัตนกุล เสรีเริงฤทธิ์ วริศ คุณธาราภรณ์ วิภาวรรณ พาวิทยลาภ |  กัมพูชา Hoy Sopharith Lon Sopheaktra Ly Sovanchandara Moeng Sochea Phay Visal Sim Narith |  |  |  |

ขี่ม้าข้ามเครื่องกีดขวางประเภทบุคคล รายละเอียด: 
| ขี่ม้าข้ามเครื่องกีดขวางประเภททีม รายละเอียด |  มาเลเซีย Mohd Qabil Ambak Mahamad Fathil Neelan Jonathan Ratnasingham Praveen Nair Mathavan Sharmini Christina Ratnasingham |  ฟิลิปปินส์ Chiara Sophia Amor Joker Arroyo Marie Antonette Leviste Syquia Colin John Collins |  ไทย Jarupon Limpichati กรธวัช สำราญ สายลับ เลิศรัตนชัย เสียงซอ เลิศรัตนชัย |  |  |  |
ดูเพิ่ม

กีฬาโปโลในซีเกมส์ 2017
แหล่งข้อมูลอื่น

เว็บไซต์อย่างเป็นทางการ (อังกฤษ)
| ด ค กซีเกมส์ 2017 (กัวลาลัมเปอร์) |
| --- | --- | --- |
|  กรีฑา  กอล์ฟ  กระโดดน้ำ  โปโลน้ำ ชาย  หญิง  ระบำใต้น้ำ  ว่ายน้ำ  ขี่ม้า  คริกเกต  คาราเต้  จักรยาน  เซปักตะกร้อ  ไตรกีฬา  เทควันโด  เทนนิส  เทเบิลเทนนิส  เนตบอล  บาสเกตบอล ชาย  หญิง  บิลเลียดและสนุกเกอร์  แบดมินตัน  โบว์ลิ่ง  ปันจักสีลัต  เปตอง  ฟันดาบ  ฟุตบอล ชาย  หญิง  ฟุตซอล ชาย  หญิง  มวย  มวยสากล  ยกน้ำหนัก  ยิงธนู  ยิงปืน  ยิมนาสติก  ยูโด  รักบี้ 7 คน ชาย  หญิง  เรือใบ  ลอนโบวล์ส  วอลเลย์บอล ชาย  หญิง  วูซู  สกีน้ำ  วิ่งสเกตลู่สั้น  สควอช  ฮอกกี้ ชาย  หญิง  ฮอกกี้น้ำแข็ง  |  กรีฑา  กอล์ฟ  กระโดดน้ำ  โปโลน้ำ ชาย  หญิง  ระบำใต้น้ำ  ว่ายน้ำ  ขี่ม้า  คริกเกต  คาราเต้  จักรยาน  เซปักตะกร้อ  ไตรกีฬา  เทควันโด  เทนนิส  เทเบิลเทนนิส  เนตบอล  บาสเกตบอล ชาย  หญิง  บิลเลียดและสนุกเกอร์  แบดมินตัน  โบว์ลิ่ง  ปันจักสีลัต  เปตอง  ฟันดาบ  ฟุตบอล ชาย  หญิง  ฟุตซอล ชาย  หญิง  มวย  มวยสากล  ยกน้ำหนัก  ยิงธนู  ยิงปืน  ยิมนาสติก  ยูโด  รักบี้ 7 คน ชาย  หญิง  เรือใบ  ลอนโบวล์ส  วอลเลย์บอล ชาย  หญิง  วูซู  สกีน้ำ  วิ่งสเกตลู่สั้น  สควอช  ฮอกกี้ ชาย  หญิง  ฮอกกี้น้ำแข็ง  |  |
คลองบางใหญ่ (จังหวัดภูเก็ต)

คลองบางใหญ่ เป็นคลองสำคัญของจังหวัดภูเก็ต มีต้นกำเนิดจากอำเภอกะทู้ ไหลสู่ที่ราบบริเวณอำเภอเมืองภูเก็ต ผ่านพื้นที่ชุมชนสำคัญ ได้แก่ ชุมชนวิชิตและชุมชนรัษฎา และไหลลงสู่ทะเลด้านทิศตะวันออกที่อ่าวภูเก็ต คลองมีความยาวกว่า 20 กิโลเมตร
มีการตั้งถิ่นฐานชุมชนตั้งแต่อดีตที่ภูเก็ต เป็นพื้นที่ค้าขายทางทะเล เป็นเมืองท่าของการเดินเรือที่มีชื่อเรียกว่า "จังซีลอน" หลังการทำเหมืองแร่ประสบความสำเร็จทำให้เริ่มมีชาวจีนอพยพพากันมาอยู่ซึ่งเข้ามามีบทบาทกับคนภูเก็ตอย่างมาก ปัจจุบันพื้นที่ริมคลองเป็นในรูปแบบเศรษฐกิจทางท่องเที่ยวทางวัฒนธรรมของจังหวัดภูเก็ต อาคารบ้านเรือนในย่านเมืองเก่ามีลักษณะสถาปัตยกรรมจีน-โปรตุเกส
เมืองภูเก็ตประสบกับปัญหาน้ำท่วม เนื่องจากคลองบางใหญ่เกิดการเปลี่ยนแปลงทางกายภาพและการใช้ประโยชน์คลองในอดีตจนถึงปัจจุบันได้เปลี่ยนไปอย่างมาก ซึ่งเกิดจากปัจจัยของการบุกรุกพื้นที่บริเวณริมคลอง การบุกรุกทำลายป่าไม้ ทำลายหน้าดิน ปรับพื้นที่ก่อสร้างแนวเชิงเขา เนื่องมาจากการพัฒนาโครงการบริเวณพื้นที่เนินเขา เมื่อเกิดฝนตกติดต่อกัน ทำให้น้ำไหลหลากพื้นที่ดูดซับน้ำลดลง นำระบายไม่ทัน ทำให้เกิดน้ำท่วมขังเป็นเวลานาน พื้นที่ริมคลองตื้นเขิน ทำให้คลองคับแคบลง และสูญเสียการระบายน้ำ เป็นสาเหตุการน้ำท่วมขัง
สนามกีฬากลางจังหวัดตราด

| --- | --- |


ที่ตั้ง: จังหวัดตราด ประเทศไทย 
เจ้าของ: จังหวัดตราด
ผู้ดำเนินการ: องค์การบริหารส่วนจังหวัดตราด
ความจุ: 7,000
พื้นผิว: หญ้าพาสพาลัม
เปิดใช้สนาม: 11 มีนาคม 2555
การใช้งาน
สโมสรฟุตบอลจังหวัดตราด
สนามกีฬากลางจังหวัดตราด สนามกีฬาหลักของจังหวัดตราดเป็นสนามกีฬาอเนกประสงค์ ตั้งอยู่ที่ถนนเนินตาเแมว ตำบลวังกระแจะ อำเภอเมืองตราด จังหวัดตราด เป็นที่ตั้งของ ศูนย์การกีฬาแห่งประเทศไทยจังหวัดตราดและโรงเรียนกีฬาจังหวัดตราด ดำเนินการโดยองค์การบริหารส่วนจังหวัดตราด ปัจจุบันใช้สนามฟุตบอลเป็นสนามเหย้าของสโมสรฟุตบอลจังหวัดตราด ในการแข่งขันฟุตบอลไทยลีก 2
กะนองมี่นต้า

| กะนองมี่นต้า |
| --- | --- |

อุปราชแห่งพม่า   เจ้าชายแห่งกะนอง
ดำรงพระยศ: 18 กุมภาพันธ์ 1853 – 2 สิงหาคม 1866
อุปราชาภิเษก: 11 มิถุนายน ค.ศ. 1853
ก่อนหน้า: พุกาม
ถัดไป: สีป่อ

ประสูติ: 31 มกราคม ค.ศ. 1820 อมรปุระ
สวรรคต: 2 สิงหาคม ค.ศ. 1866 (46 ปี 183 วัน) มัณฑะเลย์
ชายา: 18 พระองค์
พระราชบุตร: พระโอรส 20 พระองค์, พระธิดา 15 พระองค์
ราชวงศ์: โก้นบอง
พระราชบิดา: แสรกแมง
พระราชมารดา: พระนางเมนู
ศาสนา: พุทธเถรวาท
เจ้าชายกะนอง (พม่า: ကနောင်မင်းသား; 31 มกราคม 1820 – 2 สิงหาคม 1866) หรือ กะนอง มินธะ พระราชโอรสของ พระเจ้าแสรกแมง กษัตริย์องค์ที่ 8 แห่ง ราชวงศ์โก้นบอง และเป็นพระราชอนุชาของ พระเจ้ามินดง กษัตริย์องค์ที่ 10 ภายหลังจากจบ สงครามอังกฤษ-พม่าครั้งที่สอง เจ้าชายกะนองและ เจ้าชายมินดง ได้ทำการโค่นล้มราชบัลลังก์พระเชษฐาต่างพระมารดา พระเจ้าพุกามแมง กษัตริย์องค์ที่ 9 เจ้าชายมินดงขึ้นสืบราชบัลลังก์เป็นพระเจ้ามินดงส่วนเจ้าชายกะนองได้รับการสถาปนาเป็นรัชทายาทผู้มีสิทธิโดยตรง
เจ้าชายกะนองได้รับพระสมัญญาว่า เจ้าชายแห่งสงคราม รวมถึงได้รับความนิยมจากประชาชนเนื่องจากพระองค์ได้นำวิวัฒนาการสมัยใหม่ของตะวันตกเข้าสู่พม่ารวมถึงส่งเหล่าบัณฑิตไปยังประเทศในทวีปยุโรปและโปรดให้ตั้งโรงสรรพาวุธขึ้น
เจ้าชายกะนองสิ้นพระชนม์พร้อมกับพระโอรสอีก 3 พระองค์เมื่อวันที่ 2 สิงหาคม ค.ศ. 1866 ที่ ลุตตอ หรือที่ประชุมสภาขุนนางระหว่างการก่อกบฏภายใต้การนำของ เจ้าชายมยิ่นกุน และ เจ้าชายมยิ่นกุนเดง พระราชโอรสของพระเจ้ามินดงที่ประสูติแต่ พระสนมเอกตองชเวเยที่ 1
ในวัฒนธรรมสมัยนิยม

มีนักแสดงผู้รับบท เจ้าชายกะนองมี่นต้า ได้แก่
ทนงศักดิ์ ศุภการ จากละครเรื่อง เพลิงพระนาง (2539)
อรุชา โตสวัสดิ์ จากละครเรื่อง เพลิงพระนาง (2560)
เจ้าหญิงตะกอง

| เจ้าหญิงตะกอง |
| --- | --- |
 เจ้าหญิงศรีสุริยมังคลาเทวี เจ้าหญิงตะกอง
พระฉายาลักษณ์เจ้าหญิงตะกอง ฉายก่อนปีพ.ศ. 2409
เจ้าหญิงแห่งพม่า
ประสูติ: พ.ศ. 2387   พระราชวังอมรปุระ อมรปุระ ประเทศพม่า
สวรรคต: 2 สิงหาคม พ.ศ. 2409   เมืองมัณฑะเลย์ ประเทศพม่า (พระชนมายุ 22 พรรษา)
พระราชสวามี: เจ้าชายสากู
เจ้าหญิงตะกอง
ราชวงศ์: อลองพญา
พระราชบิดา: พระเจ้ามินดง
พระราชมารดา: พระสนมเอกตองชเวเยที่ 2
เจ้าหญิงตะกอง (Princess of Tagaung; พ.ศ. 2387 - 2 สิงหาคม พ.ศ. 2409) ทรงมีพระนามเดิมคือ เจ้าหญิงศรีสุริยมังคลาเทวี (Sri Suriya Mangala Devi) ทรงเป็นเจ้าหญิงแห่งราชวงศ์โก้นบอง